Хоҙайбирҙин әҙәби башҡорт телен булдырыуҙа бер диалект нормаларына (тау башҡорттары  һөйләше) ғына таянып эш итеүгә ҡаршы була.Тел ғилеме өлкәһендә ентекле тикешеренеүҙәр кәрәклеген билдәләй, бәлки көнсығыш башҡорт теле күрше ҡаҙаҡ теле йоғонтоһон да кисергәндер тигән фекерҙе  әйтә. Ул  киләсәктә ул  төп башҡорт теле табылыр тигән өмөттө белдерә. Ләкин шул осорҙа   башҡорт телен дәүләт теле итеп ғәмәлгә индергән ваҡытта, башҡорт һөйләштәренең  тормошҡа ҡайһыһы яҡын, шуныһын алырға тейешбеҙ, тип үҙ фекерен нигеҙләй. Көньяҡ: Ҡыпсаҡ, Юрматы, Ялан, Үҫәргән һәм һаҡмар, төньяҡ башҡорттары  (Пермь) һөйләшкән тел башҡорттарҙың күбеһенә яҡын тел тип аңлата.